b'\n_START_ARTICLE_\nTru\xc5\xa1ke\n_START_SECTION_\nZgodovina\n_START_PARAGRAPH_\nZgodovina Tru\xc5\xa1k sega v leto 1067. Henrik IV. je Tru\xc5\xa1ke, ki so bile takrat fevd, izro\xc4\x8dil freisin\xc5\xa1kemu \xc5\xa1kofu z Bavarske. Tukaj naj bi \xc5\xbeivela rimska ali celo predrimska ljudstva. Tru\xc5\xa1ke so imele svojo cerkev posve\xc4\x8deno devici Mariji, ki je stala v Vr\xc5\xa1i\xc4\x8du, kjer je stal tedanji sede\xc5\xbe. V Tru\xc5\xa1kah naj bi \xc5\xbeiveli dve razli\xc4\x8dni skupini ljudi iz razli\xc4\x8dnih predelov, vendar pa izvor in jezik nista pojasnjena._NEWLINE_Tru\xc5\xa1ke so bile zelo raz\xc4\x8dlenjene in cerkev v Vr\xc5\xa1i\xc4\x8du ni bila lahko dostopna vsem njenim obiskovalcem. Zato so v 16. stoletju zgradili novo cerkev, ki je bila lahko dostopna vsem. Ko so pri\xc5\xa1le Benetke na oblast, je koprska \xc5\xa1kofija fevd dala Giovanniju Nuciju._NEWLINE_Razvoj vasi se je pospe\xc5\xa1il \xc5\xa1ele v 19. stoletju, ko se je za\xc4\x8delo razvijati zaledje Kopra. Odpirale so se nove \xc5\xa1ole in s tem mo\xc5\xbenost razvoja tudi po vasicah, ki so bile takrat oddaljene od mesta. Pravi razvoj pa se je za\xc4\x8del, ko je bila zgrajena cesta od Marezig, predvsem pa, ko  so se omenjene vasi zdru\xc5\xbeijo pod enotno ob\xc4\x8dino Bor\xc5\xa1t. _NEWLINE_Leta 1908 je tukaj delovalo pevsko dru\xc5\xa1tvo Stra\xc5\xbea. Pred prvo svetovno vojno so v vasi ustanovili tudi pihalno godbo.  Prva svetovna vojna je pomenila velik presek v razvoju. Nad prebivalce so pri\xc5\xa1li Italijani. Prebivalce so potuj\xc4\x8devali, jim postavljali visoke davke, ki jih ti niso mogli pla\xc4\x8devati in zaradi tega so se za\xc4\x8deli preseljevati v tujino._NEWLINE_S kapitulacijo Italije in prihodom Nemcev, je tudi v to vas pri\xc5\xa1la druga svetovna vojna, ki je pred kapitulacijo Italije ni bilo \xc4\x8dutiti. Vendar se je takrat v vasi zgodil prerod, saj je tukaj delovala partizanska in odporni\xc5\xa1ka organizacija. Doma\xc4\x8dini so partizanom pomagali. V prostorih \xc5\xa1ole so zbirali prostovoljce za partizansko vojsko. V teh krajih je bila tudi komanda mesta Koper. Nemci so leta 1944 napadli vas in aretirali takratnega \xc5\xbeupnika. Leta 1945 je partizanska vojska uni\xc4\x8dila nem\xc5\xa1ko vojsko in mesto Koper z okoli\xc5\xa1kimi vasmi je bilo osvobojeno._NEWLINE_Po drugi svetovni vojni je meja Svobodnega tr\xc5\xbea\xc5\xa1kega ozemlja razdelila Tru\xc5\xa1ke na dva dela. To je bil velik udarec prebivalcem. Posledica le tega je povzro\xc4\x8dila preseljevanje. Nekateri so od\xc5\xa1li s trebuhom za kruhom po Sloveniji, drugi drugam po svetu in ve\xc4\x8dina se ni ve\xc4\x8d vrnila.'